**מאז ומתמיד הספורט היה מעורב בפוליטיקה. אין למעשה אפשרות להפריד בין השניים ויתרה מכך, לא כדאי להפריד בין הספורט לפוליטיקה.** .

ופוליטיקה). 4 הרבדים הם:

1. **רובד מטאפורי-** אנו עדים לו במחקרי תקשורת וספורט. הוא בוחן כיצד התחומים ספורט ופוליטיקה נוגעים זה בזה ברמה הלשונית. כך לדוגמא, ביטויים כמו מגרש ביתי, נוק אאוט, היישורת האחרונה, מכה מתחת לחגורה הם מושגי מתחום הספורט שנמצאים בשימוש גם בפוליטיקה. (בית וחוץ, סיבובים, וכו')

הרובד המטפורי הנו משפיע ביותר**.** חשוב לזכור כי מערכת היחסים היא דו כיוונית, ולכן גם מונחים מתחום הפוליטיקה נטמעים בתחום הספורטיבי ("מלחמה, מלחמה", ה"מחסלת מדובאי", "בעיטת טיל").

1. **רובד בירוקרטי-** הספורט הוא גוף שמסתובב בו הרבה כסף, זהו ארגון גדול שמעסיק הרבה מאוד אנשים. יש בו הרבה מאוד משחקי כוח וטיבם של משחקים אלו להכיל בתוכם פוליטיקות. כך דוגמא, במאבק על ראשות ההתאחדות לכדורגל בארץ שני המועמדים הציגו סדר יום פוליטי מובהק על מנת לקדם את עצמם. בארגונים בינ"ל, אנו נראה חשיבות גדולה לשיוכים המדיניים והאזוריים של הנציג המועמד למשרה. לדוגמא, כשלונדון נבחרה לארח את האולימפיאדה, ראינו בבירור קואליציות שנבנות סביב הנושא (פרו- אמריקאית, אנטי- סינית וכו'). כלומר, משחקים פוליטיים קיימים גם פה.
2. **רובד אינסטרומנטלי**- כיצד הפוליטיקה עושה שימוש בספורט כמכשיר פוליטי? בהקשר הזה, ישנן שתי זירות מרכזיות- הבינלאומית והמקומית. מבחינת הזירה הבינלאומית, נעשה שימוש באירועי ספורט כדי ליצור לחץ דיפלומטי כדי לקדם אג'נדות מסוימות. כך לדוגמא, ארה"ב החרימה את משחקי מוסקבה ב-80' כדי ללחוץ עליה לצאת מאפגניסטן. וחלק ממדינות אפריקה החרימו את דרא"פ בגלל האפרטהייד. לעיתים, הספורט משמש כפותח דלתות ולא רק כחרמות. כך, האולימפיאדה הנאצית עשתה שימוש מאוד בוטה בקידום מטרות של הממשל והלגיטימיות שלו.

כמו כן, מדינות רבות עושות שימוש בספורט כדי לבסס את זהותן ואת לאומיותן בשתי דרכים. ראשית, בין מדינות יריבות (קריקט בין הודו ופקיסטן לדוגמא). שנית, בין עמים נכבשים למדינות כובשות. כך, מדינות שהיו תחת שלטון קולוניאלי השתמשו בספורט כדי לנצח את האימפריות ולהחיות את הלאומיות שלהן. דוגמא טובה לכך היא אירלנד, בה תנועות פוליטיות החיו את המשחקים הגאליים בכדי להחיות את הלאומיות האירית.

ברמה המקומית, פוליטיקאים עושים שימוש באירועי ספורט לצורך קידום המוניטין שלהם, משתי בחינות. ראשית, אירועי הספורט מהווים במה שמושכת קהל רב, ולכן יוצרים חשיפה גדולה. בנוסף, פוליטיקאים משתמשים באירועי ספורט כדי להראות יותר "עממיים" כך, נשיא ארה"ב פותח את עונת הבייסבול בזריקת הכדור.

כמו כן, ספורטאי עבר ועסקני ספורט משתמשים במעמדם כדי לקדם עצמם בפוליטיקה. לדוגמא, בוב דול, המתמודד מול קלינטון ב-96', מינה את הקוורטרבאק של "הבאפלו בילס" בשנות ה-70 להיות סגן הנשיא המועמד שלו. ברלוסקוני היה איש עסקים אנונימי שהתפרסם עם קנייתה של מילאן. גם ג'ורג' בוש נכנס לחיים הציבוריים בתור דובר ובעלים של הטקסס ריינג'רס.

1. **רובד רפלקטיבי**– ההנחה היא שספורט ופוליטיקה הנן תופעות תרבותיות אשר משקפות את הנעשה בקהילה בה הן מתנהלות. כלומר, ניתן ללמוד על חברה מסוימת באמצעות הספורט שמשוחק בה. דוגמא טובה לכך הוא הבייסבול, המשקף את החברה האמריקאית על היבטיה השונים. בשביל האמריקאים- הסטטיסטיקה האישית מאוד חשובה, בנוסף לניצחון. לעומת זאת, ביפן הבייסבול שונה לגמרי, לא מבחינת המשחק והחוקים אלא מבחינת ההשפעה על החברה. בבייסבול היפני- אין סטטיסטיקות אישיות. רק קבוצתיות. הדבר שונה מאוד. כלומר, ניתן לראות איך האידיאולוגיה הקפיטליסטית האמריקאית באה לידי ביטוי גם בספורט שלה, כמו גם את ההבדל התרבותי בין יפן לארה"ב.

)))הספורט משקף גם מערכות יחסים בין אומות: יריביה הגדולים של אמריקה בספורט מראים את יריביה בעולם. לפני 150 שנה- היריבה הכי גדולה של האמריקאים הייתה בריטניה. בעולם, הן גם היו יריבות קולוניאליות ואימפריאליות. שחקן גולף אמריקאי ניצח שחקן גולף בריטי מפורסם וידוע. בשנות ה- 30- גרמניה הנאצית הייתה יריבת אמריקה. אמריקה של החופש מול הדיכוי הגרמני. לאחר מלחמת העולם- ברה"מ הייתה יריבת אמריקה בספורט וגם במלחמה הקרה. לאחר מכן, היאבקות- איראן מול ארה"ב. זוהי אמירה פוליטית. איך העולם רואה את המדינה ואיך היא רואה את עצמה.(((

**אלן גוטמן**

מנתח ומסביר מהו הספורט המודרני. הוא מפרט שבעה מאפיינים בספורט המודרני. לא מדובר על מרכיבים חדשים לחלוטין אלא על מרכיבים שכולם במגמה של הופעה בו זמניתת.

1. **חילוניות**- הספורט המודרני הוא חילוני. כלומר, אם הספורט ביוון היה חלק מפולחן פגאני, בימה"ב כחלק מטקסים כנסייתיים. היום, הספורט הוא רק לשם ספורט. האירוע עצמו הוא חילוני בהגדרה, בין השאר כי גם החברה המודרנית עוברת תהליכי חילון. זה כמובן לא אומר שהספורטאים המקצועיים הם לא דתיים, נהפוך הוא. העניין הוא שהספורט כבר לא שייך למוסדות הדת. הספורט לפעמים משמש כתחליף מסויים לדת.
2. **שוויוניות**- לא במובן הקומוניסטי אלא הקפיטליסטים. הכוונה היא כפולה. ראשית, כולם יכולים להשתתף. אין הדרה של אוכלוסיות מסויימות מהספורט כפי שהיה בעבר. באופן עקרוני, הספורט פתוח לכולם. שנית, כולם מתחילים מאותו קו. תמיד. זה לא תמיד היה כך. בעבר לא הייתה התחלה שווה כמו שיש היום. שני הדברים שאמרנו כרגע נכונים גם לדמוקרטיה, באופן תיאורטי.
3. **התמחות (התמקצעות)**- אנו עדים למגמות בהן הספורט הופך ליותר מקצועי. הספורטאי הרנסנסי היה אמור להתעסק בכמה וכמה סוגי ספורט. הספורטאי המודרני, המקצועני והחובב, עוסק כמעט אך ורק במקצוע אחד ובו הוא משכלל את מיומנותו. בספורט המקצועני יש מגמות מאוד ברורות וחד משמעיות של התמחות. ברמה הטרוויאלית, מדובר שלכל ספורטאי יש את הענף הבודד בו הוא עוסק ובו הוא מתמחה בניגוד לאיש האשכולות הרנסנסי. אבל יש היבט נוסף. לדוגמא, הנעליים. לכל ענף ספורט יש היום נעליים מיוחדות וייעודיות. גם בגדי הים ואביזרי הבריכה תופסים מקום של כבוד ויש סביבם הרבה מאוד עניין ומתעסקים בנושא מחקר ופיתוח. בקבוצות הפוטבול אנו עדים לצוות ענק ומגוון של רופאים ומקצוענים בתחום. בעבר, מתקני הספורט היו רב תכליתיים וכללו אפשרות להרבה מאוד סוגי ספורט. כיום, לכל ענף ספורט יש את האצטדיון שלו המתאים לדרישותיו. בקיצור, התמחות של הספורט ושל הספורטאי. היום אנו כמעט לא רואים ספורטאים מגוונים, כפי שהיו בעבר. ג'ים ת'ורפ, "מלך האתלטים", היה לוחם קרב 10 וקרב 5 שזכה בשתי מדליות זהב בשטוקהולם. לאחר מכן, הוא הגיע להיכל התהילה בפוטבול ובבייסבול. דמות נוספת היא מילדרה דידריקסון שכונתה "בייב". הייתה שחקנית כדורסל מצטיינת וקיבלה מלגה ליו.סי.אל.איי. לאחר מכן היא נבחרה לייצג את ארה"ב בריצת 200 מ' (זהב), זריקת כידון (זהב) וקפיצה לגובה (כסף) במשחקים האולימפיים. לאחר מכן היא פנתה לגולף וזכתה 15 פעמים באליפות העולם.

בנושא התמחות הספורט אנו מזהים גם התמחות בסיקור הספורט ומוצאים שדרים ופרשנים שמבינים ומתמקצעים בנושא הספציפי.

1. **רציונליות**- פירוש הדבר שהספורט המודרני כולל סט של כללים ואסטרטגיות המצביעים על מטרות ברורות וקבועות שבכל תחרות ברור מהן וכיצד ניתן להשיגן. הגלדיאטור בארנה ברומא לא יודע אם הוא ניצח עד אשר הקיסר מצביע באגודליו. בעבר, אם כן, לא היה קריטריון ברור לזהות המנצח ולדרך שבה הוא יכול ואמור להשיג את הניצחון. היום, הכל ברור לכל. החוקיות הקיימת היא רציונלית, היא הגיונית.
2. **בירוקרטיה**- הספורט המודרני מתאפיין בבירוקרטיזציה. הוא מנוהל על ידי מנגנון בירוקרטי כזה או אחר. ההתארגנות הזו היא פרי הסכמה בסיסית, על חוקים, כללים, מנגנוני הכרעה. הבירוקרטיה יוצרת סוגים שונים של תחרויות. על פי וובר, הבירוקרטיה היא בסיסו של העולם המודרני. כדי לארגן תחרות ספורטיבית אנו זקוקים למנגנון בירוקרטי ענף שיאפשר את הניהול התקין של כל הגורמים המרכיבים את מכלול התחרות. חלק מכך הוא פונקציה של שינויים במדינה המודרנית. זה לא רק שמסגרת ההתייחסות הפוליטית נהיית גדולה יותר אלא גם נגישה יותר. אחד המאפיינים של העידן המודרני הוא העובדה שאנשים יוצאים מאזור מולדתם.

דוגמא- כיצד הבירוקרטיה משפיעה על הכדורגל?

משחקים דומים לכדורגל [משטח וחפץ מסויים שצריך להעביר ממקום למקום] התקיימו כמעט משחר ההסטוריה. בבי"ס איטון בבריטניה שוחק המשחק wall game. יש חומה שעוברת לצד המגרש ומתכתבים איתה באמצעות כדור לכל אורך המשחק. זה משחק ששוחק רק באיטון. בכל מקום היה משחק אחר, עם חפצים אחרים ועם חוקים. מאפיינים את המשחקים האלה כמשחקי דריבל [כדרור באמצעות רגל], או running [מותר לקחת את הכדור ביד] או משחקים שמשתמשים באמצעי כלשהוא להעברת הכדור. כשהגיעו לקולג' רצו לשחק ביחד אבל לכל אחד היה את המשחק שלו. ב-1848 עולה הרעיון שצריך חוקה אחידה למשחקים. הרעיון הזה החזיק עד 1863. בשנה זו התכנסה ועידה של 24 נציגי בתי הספר הפרטיים היוקרתיים באנגליה על מנת לייסד באופן ממשי חוקה אחידה. מתנהל דיון מאוד סוער כי צריכים לקבל החלטות. הכיוון הוא משחק דריבל עם כדור עגול ולא אליפטי. בעקבות הכיוון הזה, קבוצה של 6 בתי ספר נוטשים את הדיון בזעם. 18 בתי הספר שנשארו ייסדו את ה-FA [התאחדות הכדורגל בבריטניה]. עד היום ולמשך הרבה שנים זה היה הגוף המרכזי- מגבש ומשנה חוקים, מארגן תחרויות. בקיצור, כל הכדורגל הממוסד בבריטניה חייב לעבור דרכו. האירוע הראשון שהוא מארגן הוא הגביע שנקרא עד היום ה- FA cup. השישייה הפורשת, בראשות בי"ס ראגבי, הקימו את התאחדות הראגבי בבריטניה. שתי ההתאחדויות פעלו באופן דומה. הטורנירים החלו לצבור תאוצה וצופים רבים. הבירוקרטיה שנדרשה הרקיעה שחקים.

בשנת 1885 מגיע המרקיז מקווינסברי ומנסח כללים ברורים מאוד לתחרויות האגרוף [כפפות, גודל הזירה, חבלים, תפקדי השופט, איסור המכות מתחת לחגורה ועוד].

גם הועד האולימפי הבינ"ל ינוע סביב צירים בירוקרטיים רבים. הם מטפלים בכל ההכרעות החל מחוקים וכללי תחרות ועד נושאים טכניים.

1. **כמותיות (מדידות)**- בעידן המודרני ניתן למדוד ביתר דיוק. רואים את זה בצורה מאוד בולטת- מדי מדידה, שעונים וכו'. לא בכדי סיסמת המשחקים האולימפיים היא "מהר יותר, גבוה יותר, חזק יותר". מאוחר יותר נכנסו גם "מדויק יותר" ו"יפה יותר". כאן יש ויכוח גדול מאוד לגבי השאלה האם היפה יותר יכול להיות מרכיב בספורט אולימפי. כמעט בכל ארבע שנים אנו רואים שערוריות לגבי הסובייקטיביות שבשיפוט האסתטי. איך מתמודדים עם זה? מפרקים את התרגיל לשברים ולאלמנטים.
2. **שיאים**- השיא ממקם את ההישג הספורטיבי במימד המרחב והזמן ולא רק את המדידה הרגעית הזו. הנרי וויזדן היה פסיכי שב-1901 היה שחקן במועדון קריקט בלונדון. הוא התחיל לרשום את התוצאות של כל המשחקים ואת נתוני השחקנים. פעם בשנה הוא היה מפרסם את כל הסטטיסטיקות ההזויות ביותר. להיות מנוי על הספר ההוא היווה כרטיס כניסה למועדון אקסקלוסיבי של מעריצי קריקט. השיאים הופכים את הספורט המודרני למשהו חדש.

אם ניקח את כל המאפיינים נראה שהכל קשור להתפתחות העיר והמדינה המודרניות.

**ספורטאים יהודיים**

דניאל מנדוסה היה אלוף העולם האגרוף בשנים 1791-1794. מגיע ממשפחת אנוסים מפורטוגל. הוא היה אלוף גדול, נערץ ונאה. חי וגדל בבריטניה. היה אחד הראשונים שהתחיל לפתח את האגרוף בצורה שמזכירה בצורה כלשהיא את האגרוף של היום. הוא פתח שושלת גדולה מאוד מתאגרפים יהודים בבריטניה.

במאה ה-19 אנו מוצאים עוד ספורטאים יהודים. בעיקרון, כדי להצליח בבריטניה צריך אוניברסיטה לגדול בתוכה. הייתה רק אוניברסיטה אחת שקיבלה יהודים לשורותיה ואכן בא החלו לצמוח יהודים.

במדינות אירופה- האמצעים להצליח הם דרך מועדוני חברים. הבעיה היא שרובם לא פתוחים ליהודים. במרכז אירופה יש הרבה מאוד אנטישמיות ולא מקבלים אותם בברכה. למרות הכל, אנו מוצאים סייפים, שחיינים, שחקני כדור מים, רוכבי אופניים, מתעמלים ועוד. המדובר היה בדרך כלל בענפי ספורט אינדיבידואליים, כאלו שנעשו באולמות סגורים וכאלו שדרשו טכניקה ופחות כח פיזי.

יכולתם של היהודים שרוצים להיות חלק מתהליך המודרנה, היא פונקציה של ההתקבלות למועדוני הספורט. חלקם מנסים למחוק את זהותם היהודית. יש כאלה שלא יכולים לעשות זאת. בסוף המאה ה-19 אנו מוצאים מועדוני ספורט יהודיים. בגרמניה , ב-1898 קם מועדון בר כוכבא ברלין, ליהודים בלבד. ההנהגה היהודית מאוד אוהבת את הרעיון **ומקס נורדאו** [סגנו של הרצל] מתלהב בטירוף. הוא כותב מאמר שנקרא "יהדות השרירים". זוהי פראפרזה על נצרות השרירים של ה- YMCA.

נורדאו מתלהב ולומד מהשם הנבחר שיש רצון לחזור אל החזון של בר כוכבא הגדול. היהודים חייבים לאמץ את הרוח הספורטיבית. נורדאו את הספורט כזקיפת קומה לאומית שיכולה לחולל התעוררות לאומית.

למעשה, כשהוא כותב את המאמר הזה, הוא מביע גישה רומנטיקנית. הוא מדבר על לאומיות אינטגרלית. הוא מדבר על זקיפת הקומה, על תפישת הגוף וכו'.

המועדונים הללו יתחילו לקום בעוד מקומות באירופה- בוינה קמים כמה מועדונים כשהמופרסם שבהם הוא הכח וינה ב-1912.בקושטא, ברומניה, בבלוגריה (שמשון, גדעון, מכבי, הגיבור), בהונגריה קם מועדון וא"ק. בכולם אנו מזהים חזרה אל המיתולוגיה היהודית. כל השמות מזוהים עם און וגבורה.

ניתן להבין שספורט מהווה אינדיקציה לנורמליות. הציונות ההרצליאנית רוצה להחזיר את היהדות למסלולה ההסטורי. **הרצל** כותב את “אלטנוילנד”. הסיפור: פרידריך לוונברג מתייאש מן העולם ומחליט להתאבד. בטרם הוא עושה זאת הוא פוגש ברנש לא יהודי שמזמין אותו לטיול לים הדרומי. הם עוצרים לתדלק ביפו וממשיכים. 20 שנה אחר כך הם חוזרים לאירופה ובדרך עוצרים שוב לתדלק ורואים שהכפר הקטן הפך למדינה.

הוא מתאר את ירושלים והיא נראית כמו לונדון. אזרחי המדינה משחקים ספורט. זו הצגה של נורמליות בעיני הרצל. הרצל רואה בספורט אינדיקציה לכך שהיהודים חוזרים אל הנורמליות. נורדאו רואה את המודל הגרמני, את מועדוני הספורט שעל גבם התרחש איחוד גרמניה. הרצל רואה בספורט משהו שמשקף וריאציה של לאומיות. הוא ליברליות והלאומיות שלו היא אחרת. ספורט הוא מודרני ואנו רוצים להיות מודרנים.מכאן מתפתח ויכוח על סגנון הספורט הרצוי לציונות. ויכוח בין ספורט להתעמלות. ספורט הוא תחרותי וקונפליקטואלי והתעמלות היא אינדיבידואלית ומגבשת. זו הסיבה שבבריטניה התחיל הספורט כי היא לא סבלה מבעיות של לאומיות בעוד גרמניה ושאר מדינות אירופה כן התעסקו בלאומיות ולכן להן הייתה התעמלות.

לא כל היהודים באירופה ראו בספורט מה שראה נורדאו- מנוף לקידום הלאומיות היהודית. **שלום עליכם** כותב סיפור קצר בשם "משוגעים". הסיפור הוא על הלך יהודי שמגיע לעיירה וכשהוא חוזר ממנה הוא מספר שכולם שם משוגעים. המשוגעים הם אלו שחיים את המודרנה. בין השאר הם מבצעים פעילויות ספורט. הם "משוגעים" כי הם מתנהגים כשאר האירופים. המשוגעים כביכול הם למעשה הנורמלים.

**מכבי**

מעבר לחינוך עצמו, אנשים רוצים לעסוק בספורט כפעילות פנאי. ב-1906 קמים שני מועדונים בארץ- בר גיורא בירושלים. באחוזת בית [תל אביב]- קמה אגודת הראשון לציון. לאגודה יש זיקה פיננסית לבר כוכבא בברלין. ראשון לציון היא מכבי ת"א. ב-1909 קמה תל אביב במקום אחוזת בית ומועדון ראשון לציון הופך למכבי תל אביב. הוא לא הראשון והיחיד ששרד מאז ועד היום. המועדון הזה גם יוצר קשר עם המועדונים באירופה ובעקבותיו קמו מועדונים נוספים שישאו את השם מכבי.

למכבי יש כיוון פוליטי מאוד ברור- מועדון כלל ציוני. הרעיון הוא ציונות פר-סה. ב-1912 מכבי מארגנת את כל הפעילות הספורטיבית באופן כמעט מלא.

ערב מלחמה"ע, יש מריבה גדולה במועדון מכבי פ"ת. המריבה היא בין הפרדסנים, שייסדו את פ"ת והם מייסדי הקבוצה. הם רוצים להביא פועלים ערבים לעבודה אצלם. אנשי העליה השניה, שדגלו בעבודה עברית התנגדו ויש ויכוח גדול תוך איום לפרישה.

**הפועל**

יש פה ביטוי לספורט העממי שהפועל מקדשת הרבה מאוד מועדונים מתפצלים על בסיס אנשי העליות השונות [הראשונה- הותיקה, השניה- הצעירה יותר]. בשלב הראשון זה לא אומר יותר מדי כי עדיין מכבי נמצאת מעל הכל. ב-1923, בעמק יזרעאל, בקיבוץ עין חרוד, מתארגן טורניר כדורגל. הקבוצה, "חבר'ה טראסק" הונהגה על ידי אברהם שלונסקי. הטורניר נערך ב-1 במאי. זהו אירוע הספורט הראשון שנערך ללא חסותה של מכבי.

ב-1924 מגיע יהושע שרפשטיין מחיפה למסקנה שהוא לא רוצה את מכבי מעליו. הוא איש עליה שניה והוא מחליט להקים מועדון עצמאי שייקרא הפועל חיפה. את המשחק הראשון הם יקיימו באותה שנה ב-1 במאי נגד קבוצת פועלי הרכבת, בעיקר ערבים. ניצחו 3:1. הרעיון של ספורט ללא מכבי מתחיל לתפוס. מתחילים לצוץ מועדוני "הפועל" נוספים בכל הארץ. חיפה הייתה ראשונה. אחת הסיבות לכך הייתה שההסתדרות הייתה מאוד חזקה שם. ב-1925 הם מכנסים כנס ייסוד בעפולה. ב-1926 הם מייסדים את "התאגדות לתרבות גופנית הפועל". **הסיסמה: בריאות העובד- ערובה לנצחון הסוציאליסטי.**

מה פשר הפילוג?

1. יש הבדלים תרבותיים וחברתיים.
2. הבדלים מעמדיים.
3. הבדלים אידיאולוגיים.
4. בעולם, קיימת התארגנות שנקראת ההתאחדות הבינ"ל לספורט פועלים שמהווה בית למועדוני הפועל.
5. המבנה הפוליטי, החברתי והכלכלי של היישוב בארץ מזמין פיצול שכזה. כל מוסד וכל דבר בארץ מחולק על פי מפתח תנועתי. רק טבעי שגם הספורט ייכנס אל הפיצול הזה. כל החיים מאורגנים דרך השיוך הפוליטי והמבנה התנועתי- "מעריסה לקבר". בשנות ה-20, עם התחזוקתה של ההסתדרות הפיצול הוא כמעט מתבקש.

מכבי נדחק, שלא ברצונו, לויכוח פוליטי. הם פתאום הופכים לבורגנים ולציונים הכלליים. הם הופכים לימנים.

הפועל, כאמור, שמו דגש על ספורט תחרותי על בעיקר על ספורט להמונים. שני המפעלים המפוארים של האיגוד יצאו לדרכם בשנת 1942, 1943. צליחת הכנרת והקפת התבור בהתאמה. אלו מקצים להמונים.

(**המכביאדה**)

המכביאדה הראשונה הייתה אמורה להיות מגנט להרבה מאוד השקעות ציבוריות. בתקופת מיתון כבד, כפי שהייתה בשנים אלו, יש לזה משמעות. המכביאדה הראשונה נערכה ב-1932, כ-1800 שנה למרד בר כוכבא.

היא תצליח אם היא תהיה מפגן אחדות קולקטיבית. יקותיאלי רצה שהמפגן הזה ייעשה תחת דגלה של מכבי. בשנת -29-30, וייצמן מודח מתפקידו כיו"ר ההסתדרות הציונית העולמית. עד 33', שזו השנה בה נבחר בן גוריון לתפקיד האוייב של הפועלים הוא אוסישקין.

הפועל מסרבים לשתף פעולה עם מכבי במכביאדה בכל מיני נימוקים סוציאליסטיים. את מכבי זה נורא מרתיח וחיים ויין, ממארגני המכביאדה ראשונה, יוצא במסמך חריף המגנה את סירובם של הפועל. האוירה מאוד עכורה וטעונה. המכביה תתקיים בהיקפים קטנים ותתקיים שוב ב-1936. בזמן המלחמה היא תחדל להתקיים. הייתה עוד אחת ב-1950 ואחר כך ב-53'. מאז, היא מתקיימת כל ארבע שנים, בשנה שאחרי המשחקים האולימפיים.

בשנת 1950 מתקיימת בארץ ליגה. מכבי ת"א זוכה באליפות. נבחרת ישראל מקיימת משחקי ידידות ואפילו מנצחת את טורקיה בטורקיה. נראה שיש חיים ספורטיבים שוקקים בארץ הצעירה. ואז מתברר ששחקני הפועל ומכבי מסרבים לשתף פעולה. כך קמות 2 ליגות.

זה לא מסתדר עם תפיסת הממלכתיות של בן גוריון. התנועתיות הייתה הגורם הדומיננטי בישוב לפני הקמת המגינה. כל תחומי החיים היו חלק מהתנועות. ב"ג רוצה את כל אלו במוסד ממלכתי אחד. הוא לא מצליח בכל. הוא מצליח בלשכת העבודה, חלקית בחינוך, נכשל בבריאות ובתנועות הנוער. **הוא לא מנסה בכלל בספורט כי ספורט חי על קונפליקט**. בספורט צריך יריבות אז אין סיבה לבטל את התנועות. אך ברגע שהפועל ומכבי מתקוטטים צריך להיכנס ולפתור את הבעיה. הפיתרון שיושם עונה לאחר מכן ב- 1951 היה פיתרון פריטטי. (לא חובה להסביר על זה אבל אפשר)

**בית"ר**

ב-33', נוסד ארגון ספורט נוסף בארץ. זוהי כמובן שנה מכרעת במערכת הבחירות של ההסתדרות הציונית. באותה שנה קמה אגודת הספורט בית"ר [תל אביב]. התנועה עצמה קמה ב-1923 אך ללא כל זיקה לספורט עד 33'. אחת ההאשמות שהוטחו כלפי ז'בו ואנשיו הייתה בנוגע להשתייכות שלו לכל מיני ארגונים אירופאיים. אחת הטענות הייתה לקשר רעיוני בין אגודת בית"ר לתנועות פשיסטיות באירופה. היו לכך לא מעט סימוכין.

בספורט, כבר ב-24', התפישה שהניעה את ראשי בית"ר הייתה לאמץ אלמנטים מן הסוקול הצ'כי. מאוחר יותר היא תאמץ שני ענפים שונים- כדורגל ואגרוף [הספורט הפשיסטי המובהק]. זה מאוד דומה למה שקורה באיטליה.

באופן לא מפתיע, בית"ר יאחד את מכבי והפועל במאבקם בו. בשנת 1928 נוסדת ההתאחדות לכדורגל שכוללת 12 קבוצות, 7 יהודיות ו-5 של הצבא הבריטי. מאוחר יותר הצטרפו 12 קבוצות נוספות בהן כמה ערביות.

בית"ר מנסה להצטרף לליגה. היא קבוצה חזקה אבל היא צריכה לעלות מהליגה השניה לראשונה. בשנות ה-40 המוקדמות בית"ר לוקחת גביע מהליגה השניה. בשלב מסויים, הבריטים מזהים את בית"ר עם האצ"ל ומוציאים אותם מחוץ לחוק. ב-44', שנה לאחר שהוצאה מחוץ לחוק הופיעה קבוצת כדורגל בשם נורדיה שזו למעשה אותה קבוצה בשינוי אדרת.

**אליצור**

בשנת 1939 הצטרף המרכיב הרביעי למערכת הספרטיבית היהודית. הציונות הדתית תצטרף ותקום אגודת אליצור שהענף המרכזי שלה הוא לא כדורגל אלא אתלטיקה. לא בחרו בכדורגל כי לפי הבריטים זה משחק שמשחקים בשבת. היום אליצור מזוהה עם כדורסל אבל בשונת ה- 30 זה לא היה מאוד מקובל. עד שנות ה-70 כדוסל שוחק בשישי בערב במגרשים פתוחים.

**ערבים**

עד בוא המנדט הבריטי, ערביי ישראל לא קיימו אורח חיים ספורטיבי עשיר במיוחד. היו מעט מועדוני ספורט שעסקו בספורט מלחמתי ואתלטיקה כבדה [היאבקות]. עם בוא המנדט, יש שינוי. השינוי מוזן מתהליכים שקורים במדינות ערב אבל בעיקר בגלל הספורט הציוני ומהרצון של חלק מפרנסי המנדט הבריטי ליצור כאן תשתית ספורטיבית ראויה. מתחילה להיות נוכחות מסויימת, קטנה עדיין, בתוך המסגרות הכלליות.

אבל מתחיל כיסוי עיתונאי ערבי- הם מדברים על הצורך שיש בפיתוח הספורט והכדורגל. ההתמסדות מובילה לפתיחת מועדונים נוספים: קליעה, אגרוף וכו'. בשנת 34' נוסדה התאחדות הספורט הפלשתינאית הכללית. יש נטייה ללכת אל המרחב הכפרי אבל עדיין הערים הגדולות הן הדומיננטיות. רוב הקבוצות נקראות צאלח א-דין. ב-35' יש פסטיבל ספורט ביפו ומדובר על מעל 5000 משתתפים בנוכחות של נכבדי היישוב הערבי. עם פרוץ המרד הערבי ב-36' הספורט הערבי נכנס לניוון.

ב-44', הוא מתעורר מחדש וזו התעוררות אינטנסיבית. במשך שלוש שנים קמים מעל 20 מועדונים, הספורט מחולק לנפות ויש הרבה מאוד ענפי ספורט מגוונים ולא רק המסורתיים. הספורט מתפרש בכל הארץ וב-47' מדובר על מעל 10000 ספורטאים רשומים. בשנים אלו נוסד גם עיתון ספורט עם כתיבה מאוד תוססת המטיפה ללמוד מהציונים על מנת לנצח אותם.

בנוסף, מתחילה פעילות דיפלומטית על מנת שמייצגי פלשתינה בפיפ"א יהיו הערבים. ב-47-8, העסק הזה מתרסק ונעלם עם הכרזת העצמאות של ישראל והמלחמה.

לאחר המלחמה, היישוב הערבי בארץ יהיה בעל אמצעים כלכליים מוגבלים, עם תלות חזקה מאוד בממסד הציוני וכך גם ארגוני הספורט. **הפועל הוא שנותן מעין חסות לספורט ערבי כיחידה בפני עצמה**. אין מה לדבר על ספורטאי ערבי בקבוצה ישראלית.

לאור הסיטואציה הזו, מתחילה נטייה לחזור אל הענפים הכפריים. מה שמאפשר זאת הוא הנטישה של אגודות מסויימות את ענפי הספורט הללו. אל הוואקום שנוצר נכנסו ספורטאים ערבים.

בשנות ה-60 מופיע השחקן הערבי, חסן בוסתוני, הראשון בליגת הראשונה בישראל. מדובר על ערבי נוצרי והוא שיחק במכבי חיפה, עיר מעורבת ודי רגועה.

בשנות ה-70, כבר יש הרבה יותר שחקנים ערבים שיגיעו לקבוצות ואף לנבחרת ישראל.

בשנות ה-80, המגמה היא כבר יותר רצינית וממוסדת. פה נתחיל לראות גם את תחילת הבעייתיות. עד עכשיו הם התעכלו בתוך הוויית הספורט הציוני. הבעיה מתחילה כשעולים סיפורים של נאמנות וייצוגיות. זה עורר תרעומת ודיונים. מכאן ואילך, השאלה מה עושה שחקן ערבי שמושמע ההמנון, הופכת לשאלה מרכזית מאוד. כשנג'ואן גרייב נשאל מה הוא עושה בזמן ההמנון וענה שהוא לא יודע את המילים, הכל התפוצץ.

בשנת 96' הפועל טייבה עולה לליגת העל. עלייתה עוררה שאלות מעניינות. טייבה שאלה את עצמה האם היא רוצה להיות קבוצה אזורית? האם היא רוצה להדגיש את הפן הערבי ולהיות המייצגת של המגזר? האם היא רוצה להיות קבוצה מקצוענית שמתעלמת מההיבטים הללו?

היא החליטה על שהיא הולכת להיות מקצוענית, הביאה שחקנים יהודיים ומאמן זר. שיחקה בנתניה. לאחר אחד ההפסדים אמר שחקנה סהר מזרחי- "דפקו אותנו כי אנחנו ערבים".

בכל אופן, הקבוצה כשלה. קורה משהו מעניין- הקבוצה שפתחה את העונה עם אתוס מקצועני, החלה להסתגר ולסגת אל הנישה של הקבוצה הערבית שדופקים אותם. היא עזבה את נתניה לאום אל פאחם, פיטרה את המאמן הזר ומינתה את ריפעת טורק, יותר ויותר שחקנים ערביים.

כשבני סכנין עלתה לליגת העל, היו לה יתרונות על טייבה. היא עלתה ביחד עם אחי נצרת הצבעונית. סכנין שיחקה את משחקיה בחיפה, שהיא עיר אוהדת כביכול ואצטדיון שמכניס אורחים. הם הצניעו ככל הניתן את המרכיבים הערביים, הכיתובים על החולצה והשלטים של האוהדים בעברית, גם הכרוז בעברית. סכנין הגיעו לגמר הגביע וניצחו 4-1. החגיגות שלהם דמו לחגיגות היהודיות ב-48'. סמל הקבוצה הוא הסוס, סמל הגליל. חשוב להם המסר שהם קבוצת הגליל ולא קבוצה של המגזר הערבי. יש מצב טוב שזה מה שעזר להם להתקרב אל אזור הקונצנזוס.